CELEX: C2006/048/70
Language: da
Date: 2006-02-25 00:00:00
Title: Sag T-413/05: Sag anlagt den  18. november 2005  — Sanchez Ferriz mod Kommissionen

25.2.2006   
            
            
               DA
            
            
               Den Europæiske Unions Tidende
            
            
               C 48/36
            
         Sag anlagt den 18. november 2005 — Sanchez Ferriz mod Kommissionen
   (Sag T-413/05)
   (2006/C 48/70)
   Processprog: fransk
   Parter
   
      Sagsøger: Sanchez Ferriz Carlos (Bruxelles, Belgien) (ved: avocat F. Frabetti)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af sagsøgerens karriereudviklingsrapport for perioden fra den 1.7.2001 til den 31.12.2002.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har til støtte for søgsmålet først anført, at vedtægtens artikel 26 er tilsidesat derved, at hans bedømmelsesrapport ikke fysisk befinder sig i hans personlige aktmappe, men er lagret elektronisk, og at der ikke findes noget spor af den første version af denne rapport hverken i papirudgaven af aktmappen eller i den elektroniske aktmappe.
   Sagsøgeren har ligeledes anført, at der er sket tilsidesættelse af vedtægtens artikel 43, af de almindelige gennemførelsesbestemmelser til denne artikel samt af bedømmelsesvejledningen og den specifikke vejledning for bedømmelsesåret 2001-2002 derved, at Kommissionen har pålagt bedømmerne at overholde et »målgennemsnit« for bedømmelsen.
   Sagsøgeren har dernæst anført, at det af Kommissionen indførte system med meritpoints muliggør en ensartet indplacering af flere tjenestemænd, hvis tjenstlige indsat ikke er den samme, hvilket ifølge sagsøgeren er i strid med ligebehandlingsprincippet.
   Sagsøgeren har endelig anført, at forbuddet mod usaglig sagsbehandling og begrundelsespligten er tilsidesat, at der foreligger magtfordrejning, og at der er sket tilsidesættelse af den berettigede forventning, af reglen »patere legem quam ipse fecisti« samt af omsorgspligten.